钦定古今图书集成/明伦汇编/闺媛典/第228卷 > 王化龙妻阎氏
## 钦定古今图书集成/明伦汇编/闺媛典/第228卷 > 王化龙妻阎氏

按《易州志》：阎氏，王化龙妻。龙赴祁州，发落河涨溺死。
氏闻讣，痛哭流血，饮食不入。姑抱孙劝曰：“若不念王
氏后乎？”阎收泪以节自誓，𦈞纑以给二亲。岁凶，剪发
市米而进。及二亲丧，贫不能具棺殓，氏号泣诉于天，
掘地得金，人以为孝感。教子邦宁，读书有成事闻学
使旌其门。